Täydelliset naiset (5. tuotantokausi)

Täydellisten naisten viidettä tuotantokautta alettiin esittää Yhdysvalloissa 28. syyskuuta 2008 ABC:lla ja Suomessa Nelosella 27. lokakuuta 2008. Kausi sisältää yhteensä 24 jaksoa. Kauden tapahtumat sijoittuvat viisi vuotta neljännen tuotantokauden jälkeen. Pääosassa ovat Wisteria Lanen asukkaiden Susan Mayerin, Lynette Scavon, Bree Hodgen, Gabrielle Solisin, Edie Brittin ja Katherine Mayfairin elämät. 

Mary Alice Young jatkaa sarjan kertojaäänenä. Kauden mysteerinä on Edien uusi aviomies Dave Williams. 

Sarja keräsi tällä kaudella huomattavasti mediahuomiota, kun uutisoitiin, että Nicollette Sheridanin roolihahmo Edie Britt kuolee kauden aikana. Edie menehtyi tuotantokauden kahdeksannessatoista jaksossa ”Järkytys” (A Spark. To Pierce the Dark.), kun hän törmäsi autolla sähköpylvääseen ja sai kuolettavan sähköiskun. Seuraavassa jaksossa ”Ystävät kertovat” (Look into Their Eyes and You See What They Know) hän toimii sarjan kertojana haudan takaa kun hänen ystävänsä muistelevat Edien elämää.

Täydellisten naisten viides tuotantokausi sai siihen mennessä sarjan huonoimmat katsojaluvut. Kausi keräsi keskimäärin 15,7 miljoonaa katsojaa jaksoa kohden. Laskusta huolimatta sarja pysyi kymmenen katsotuimman televisiosarjan joukossa; se oli kaudella 2008–09 Yhdysvaltain television yhdeksänneksi katsotuin sarja.

Kausi julkaistiin DVD:nä Suomessa 23. lokakuuta 2009.

 Tuotanto 
Tuotantokauden kuvaukset alkoivat 7. heinäkuuta 2008 ja päättyivät maaliskuussa 2009.

Edellisen kauden päätösjakso herätti paljon kysymyksiä. Kauden lopussa nähtiin Susanin suutelevan uutta miestä, Jacksonia (Gale Harold), joten Mike Delfinoa näyttelevän James Dentonin paluuta sarjaan arvuuteltiin. Myöhemmin paljastui, että Mike palaa sarjaan, mutta hän ja Susan ovat eronneet.

14. lokakuuta 2008 Gale Harold loukkaantui vakavasti moottoripyöräonnettomuudessa. Hänen hahmonsa Jackson on merkittävässä roolissa kauden kahdeksannessa jaksossa ”Tulipalo” (City on Fire), jossa useita Wisteria Lanen asukkaita jää loukkuun palavaan klubiin. Sarjan tuottaja Marc Cherry kertoi kaikkien Haroldin kohtausten olleen asetettu tiistaiksi, jolloin onnettomuus tapahtui. Tämän vuoksi osia kohtauksista täytyi kirjoittaa uusiksi. Harold palasi töihin kuusi kuukautta onnettomuuden jälkeen. Hän ei esiintynyt enää seuraavalla kaudella.

 Näyttelijät 
 Pääosissa 

Teri Hatcher – Susan Mayer
Felicity Huffman – Lynette Scavo
Marcia Cross – Bree Hodge
Eva Longoria – Gabrielle Solis
Nicollette Sheridan – Edie Britt 
Dana Delany – Katherine Mayfair
Brenda Strong – Mary Alice Young
Neal McDonough – Dave Williams
Ricardo Antonio Chavira – Carlos Solis
Doug Savant – Tom Scavo
James Denton – Mike Delfino
Kyle MacLachlan – Orson Hodge
Muita keskeisiä henkilöitä:
 Charles Carver – Porter Scavo
 Max Carver – Preston Scavo
 Joshua Logan Moore – Parker Scavo
 Kendall Applegate – Penny Scavo

 Sivuosissa 

 Gale Harold – Jackson Braddock
 Kathryn Joosten – Karen McCluskey
 Richard Burgi – Karl Mayer
 Tuc Watkins – Bob Hunter
 Kevin Rahm – Lee McDermott
 Lily Tomlin – Roberta Simmons
 Stephen Spinella – tohtori Samuel Heller
 Mason Vale Cotton – MJ Delfino
 Madison De La Garza – Juanita Solis
 Daniella Baltodano – Celia Solis
 Gail O'Grady – Anne Schilling
 Peter Onorati – Warren Schilling
 Frances Conroy – Virginia Hildebrand
 Todd Grinnell – tohtori Alex Cominis
 David Starzyk – Bradley Scott
 Ion Overman – Maria Scott
 Christine Estabrook – Martha Huber
 Polly Bergen – Stella Wingfield
 Steven Culp – Rex Van de Kamp
 Andrea Bowen – Julie Mayer
 Liz Torres – Connie Solis
 Maiara Walsh – Ana Solis
 Joy Lauren – Danielle Katz (o.s. Van de Kamp)
 Brent Kinsman – Preston Scavo lapsena
 Shane Kinsman – Porter Scavo lapsena
 Stephen Lunsford – Travers McLain
Vierailevia tähtiä:
 Beau Bridges – Eli Scruggs
 Joanna Cassidy – Melina Cominis
 Swoosie Kurtz – Jessie

 Juoni 
Viisi vuotta neljännen kauden jälkeen Edie palaa Wisteria Lanelle ja hänellä on mukanaan uusi aviomies, jolla on salaisuus. Naisten elämät ovat muuttuneet vuosien varrella ja avaintapahtumat selviävät katsojille vähitellen kauden kuluessa takaumien kautta. Bree ja Katherine ovat perustaneet pitopalveluyrityksen ja Bree on myös julkaissut keittokirjan, mikä tuo hänelle paljon julkisuutta. Gabrielle tuli vastoin odotuksia raskaaksi ja on nyt kahden tytön äiti. Carlos ansaitsee elantoaan hierojana perheen kärsiessä rahavaikeuksista. Kauden lopulla Edie menehtyy, kun hän törmää autolla sähköpylvääseen ja saa sähköiskun.

 Jaksot 
''Katso myös Luettelo televisiosarjan Täydelliset naiset jaksoista
 Jakso  Nimi (suomenkielinen/alkuperäinen)  Ensiesitys Yhdysvalloissa  Ensiesitys Suomessa  Katsojia (USA; milj.)5x01 (88)  Vuosien jälkeen / You’re Gonna Love Tomorrow  28. syyskuuta 2008  27. lokakuuta 2008 18,68 Sarjan tapahtumat jatkuvat viiden vuoden jälkeen. Breella ja Katherinella on menestyvä yritys, mutta Breen oma menestys kiristää heidän välejään. Susan salailee uutta poikaystäväänsä, sillä vuosien takainen auto-onnettomuus varjostaa yhä hänen elämäänsä. Lynette ja Tom kiistelevät teini-ikäisten poikiensa kasvatustavoista. Gabrielle pelkää olevansa huono äiti. Edie palaa Wisteria Lanelle uuden miehensä kanssa.5x02 (89)  Hyvät naapurit / We’re So Happy You’re So Happy  5. lokakuuta 2008  3. marraskuuta 2008 15,69 Lynette vakoilee Porteria Internetin välityksellä. Bree yrittää tasapainoilla perheen ja työn välillä. Gabrielle pyrkii säilyttämään sosiaalisen statuksensa. Susanin poikaystävä tapaa Miken. Rouva McCluskey alkaa epäillä Edien miehen tarkoitusperiä.5x03 (90)  Lapset ja lapselliset / Kids Ain’t Like Everybody Else  12. lokakuuta 2008  10. marraskuuta 2008 15,51 Danielle vierailee poikansa Benjamin kanssa Breen luona pitkästä aikaa, mutta Breen on vaikea hyväksyä tyttärensä elämäntapoja. Gabrielle ja Susan riitelevät lapsiensa kasvatuksesta. Tom perustaa autotallibändin naapureiden kanssa. Katherine ja rouva McCluskey yrittävät saada Edieltä tietoja tämän miehestä.5x04 (91)  Kateuden peikko / Back In Business  19. lokakuuta 2008  17. marraskuuta 2008 15,49 Breen menestys herättää kateutta naapuruston naisissa. Lynette muistelee menestystään mainosalalla ja yrittää muuttaa Breen kirjan mainoskampanjaa. Gabrielle joutuu suunnittelemaan seksielämäänsä. Mikesta tuntuu, ettei hän ole tarpeeksi läsnä poikansa elämässä.5x05 (92)  Yllätysten ilta / Mirror, Mirror  26. lokakuuta 2008  24. marraskuuta 2008 15,95 Susan järjestää rouva McCluskeylle syntymäpäiväjuhlat Daven yllyttämänä. Tom haluaa tehdä radikaalin muutoksen elämäänsä, mikä ei miellytä Lynettea. Gabrielle epäilee olevansa raskaana.5x06 (93)  Naispedot / There’s Always A Woman  2. marraskuuta 2008  1. joulukuuta 2008 15,93 Susan ja Jackson alkavat tapailla jälleen pienen tauon jälkeen. Bree yrittää järjestää treffit yksinäiselle Katherinelle asiakkaan kanssa, mutta tulee katumapäälle kun saa tietää asiakkaan olleen vankilassa. McCluskey haluaa selvittää Edien uuden miehen Daven todelliset tarkoitusperät ja pyytää apua siskoltaan Robertalta. Lynette epäilee Tomin pettävän häntä. Carlosin asiakas antaa Soliseille hämmentävän tarjouksen, mutta Gabrielle ei tiedä, miten siihen pitäisi reagoida. Katherine ja Mike lähentyvät.5x07 (94)  Himon vallassa / What More Do I Need?  9. marraskuuta 2008  8. joulukuuta 2008 15,85 Anne Schillingin ja Porterin salasuhde paljastuu Lynettelle ja Tomille. Susan oppii uutta Jacksonista. Bree saa tietää Katherinen uudesta miehestä. Rouva McCluskeyn sisko Roberta saa tietää ikäviä asioita Davesta. Gabrille epäilee Virginialla olevan pahat mielessä.5x08 (95)  Tulipalo / City On Fire  16. marraskuuta 2008  15. joulukuuta 2008 16,84 Julie palaa Wisteria Lanelle uuden poikaystävänsä kanssa. Gabrielle saa tietää, että Virginia aikoo testamentata koko omaisuutensa heille. Lynette kuulee Porterin suunnittelevan pakoa tyttöystävänsä kanssa. Tomin yhtye esiintyy paikallisella clubilla, jossa syttyy tulipalo.5x09 (96)  Toipilaat / Me & My Town  30. marraskuuta 2008  12. tammikuuta 2009 15,81 Sairaala on täynnä tulipalossa loukkaantuneita. Carlos saa toivoa näkönsä palaamisesta, mikä ei ole yksinomaan iloinen asia Gabylle, sillä tämä on huolissaan kauneutensa katoamisesta. Susan saa tietää Miken ja Katherinen suhteesta.5x10 (97)  Pimeys väistyy / A Vision’s Just A Vision  7. joulukuuta 2008  19. tammikuuta 2009 16,09 Carlos saa näkönsä takaisin. Lynette jatkaa taistelua poikansa puolesta, sillä Porter pidätetään epäiltynä tuhopoltosta. Bree yrittää todistaa Andrew'lle, että hän hyväksyy tämän uuden poikaystävän. Daven tyyneys alkaa rakoilla, ja menneisyys kummittelee häntä.5x11 (98)  Oma koti kullan kallis / Home Is The Place  4. tammikuuta 2009  26. tammikuuta 2009 14,39 Bree tapaa tulevan vävynsä äidin Melinan, ja naisten välille puhkeaa reviiritaistelu. Susan ja Lee viettävät iltaa yhdessä, kun Jackson on poissa. Porter katoaa ennen oikeudenkäyntiä ja Lynette ja Tom etsivät häntä. Edie heittää Daven ulos kun selviää, että tämä on salaillut asioita.5x12 (99)  Napit vastakkain / Connect! Connect!  11. tammikuuta 2009  2. helmikuuta 2009 13,79 Lynette saa tietää äitinsä piilottelevan Porteria, ja menneet kaunat nousevat pintaan. Susan ja Edie käyvät kipakkaa keskustelua rakkauselämistään, kun he jäävät jumiin kellariin. Keskustelun seurauksena Edie pyytää Davea muuttamaan takaisin.5x13 (100)  Miehistä parhain / The Best Thing That Ever Could Have Happened  18. tammikuuta 2009  9. helmikuuta 2009 13,08 Naapuruston luotettu korjausmies Eli Scruggs on jäämässä eläkkeelle mutta kuolee kesken viimeisen työpäivän. Naiset muistelevat hänen elämää ja sitä, kuinka tärkeä henkilö Eli oli heille. Eli auttoi Gabriellea ystävystymään naisten kanssa, kun tämä muutti naapurustoon; hän inspiroi Breeta kirjoittamaan keittokirjan; hän muistutti Lynettea mikä elämässä on tärkeää; hän lohdutti Susania vaikeina hetkinä ja hän auttoi Edieta selviämään erosta.5x14 (101)  Rahalla saa / Mama Spent Money When She Had None  8. helmikuuta 2009  16. helmikuuta 2009 13,82 Susan haluaa saada poikansa MJ:n yksityiskouluun mutta Mike ilmoittaa että hänellä ei ole varaa, vaikka on juuri ostanut Katherinelle uudet helmet – jotka Susan yrittää myöhemmin varastaa. Susan hankkii töitä osallistuakseen poikansa koulukustannuksiin. Lynette ja Tom ovat myymässä pizzeriaansa. Gabriella haluaa pudottaa painoa ja Edie auttaa häntä. Daven ja Tomin ystävyys katkeaa, kun Tomille selviää Daven valehdelleen poliiseille Porterin sytyttäneen klubin tulipalon.5x15 (102)  Pomot pinteessä / In a World Where The Kings Are Employers  15. helmikuuta 2009  23. helmikuuta 2009 14,01 Kun Susan aloittaa työt, hän jättää MJ:n hoitoon Mikelle, joka kuitenkin antaa MJ:n Katherinen hoidettavaksi. Susan ei pidä asiasta. Katherine paljastaa, että hän ja Mike ovat muuttamassa yhteen. Carlos saa töissä ylennyksen ja Gaby saa selville Carlosin pomon salasuhteen. Orson saa tietää, että Bree antoi Andrew'lle palkankorotuksen.5x16 (103)  Rikos ei kannata / Crime Doesn’t Pay  8. maaliskuuta 2009  31. elokuuta 2009 13,65 Bree auttaa Tomia töiden saannissa. Bree saa selville Orsonin varastelut. Carlosin pomo Bradley uhkailee Gabya olla kertomatta salasuhteestaan. Myöhemmin Bradley päättää kertoa vaimolleen itse, mutta vaimo raivostuu ja puukottaa miehensä kuoliaaksi. Edie tonkii Daven menneisyyttä.5x17 (104)  Taka-ajatuksia / The Story Of Lucie & Jessie  15. maaliskuuta 2009  7. syyskuuta 2009 14,60 Susan jatkaa töitä koulussa ja yrittää ystävystyä pomonsa Jessien kanssa, joka kuitenkin luulee ystävyyden tarkoittavan romanttista suhdetta. Edie saa selville, että Daven vaimo ja lapsi kuolivat Susanin ja Miken auto-onnettomuudessa. Dave suostuttelee Mikea ja Katherinea tulemaan kanssaan metsäretkelle, sillä hän haluaa kostaa Mikelle satuttamalla tämän uutta naisystävää. Orson käy psykiatrilla varastelunsa takia. Carlos palkkaa töihin ex-tyttöystävänsä Lucyn, joka saa Gabyn mustasukkaiseksi.5x18 (105)  Järkytys / A Spark To Pierce The Dark  22. maaliskuuta 2009  14. syyskuuta 2009 14,75 Bree on valmis myymään yrityksensä pelastaakseen avioliittonsa. Lynette ei pidä uudesta pomostaan Lucysta, joka komentelee koko ajan. Dave, Katherine ja Mike lähtevät retkelle jonka aikana Edie saa selville koko totuuden Daven menneisyydestä. Edie ja Dave riitautuvat, kun Edie uhkaa kertoa Mikelle Daven kamalat kostoaikeet. Dave yrittää tappaa Edien kuristamalla mutta hän pääsee pakenemaan autolla.
Jakson lopussa Edie ajaa kolarin ja törmää sähköpylvääseen jonka seurauksena menehtyy sähköiskuun.5x19 (106)  Ystävät kertovat / Look Into Their Eyes & You See What They Know  19. huhtikuuta 2009  21. syyskuuta 2009 13,85 Wisteria Lanen naiset lähtevät tapaamaan Edien poikaa Traversia, kertoakseen hänelle Edien kuolemasta. Matkan aikana nähdään takautumia Edien elämästä.5x20 (107)  Peittelyä / Rose’s Turn  26. huhtikuuta 2009  28. syyskuuta 2009 13,64 Susan yrittää lohduttaa Davea Edien kuoleman jälkeen ja kertoo totuuden hänen ja Miken auto-onnettomuudesta: oikeasti hän ajoi autoa itse eikä Mike. Kun Dave tajuaa että hänen vaimonsa ja lapsensa kuolema on Susanin syytä, hän muuttaa kostosuunnitelmaansa ja aikoo tappaa MJ:n satuttaakseen Susania. Breelle selviää, että Orson jatkaa varastelua. Tom käy puutarhakerhossa ja tutustuu siellä Patty Rizzoon, joka tunnetaan melko flirttailevana. Gabrielle kieltää Tomia tapaamasta Pattya. Alaston Lynette kaatuu kylpyhuoneessa ja Carlos pelastaa hänet, josta Tom ei pidä.5x21 (108)  Kaupankäyntiä / Bargaining  3. toukokuuta 2009  5. lokakuuta 2009 13,49 Juanita alkaa käyttää meikkiä, joten Gabriellen täytyy näyttää hänelle mitä on sisäinen kauneus. Bree haluaa erota Orsonista, joten hän palkkaa asianajajakseen Karlin. Katherinelle selviää, että Mike ei kykene suunnittelemaan tulevaisuuttaan hänen kanssaan. Susanin täytyy mennä Jacksonin kanssa naimisiin, jotta häntä ei karkoteta takaisin Kanadaan. Lynette ja Tom päättävät harrastaa seksiä 30 päivänä peräkkäin.5x22 (109)  Naamiot ja naima-aikeet / Marry Me A Little  10. toukokuuta 2009  12. lokakuuta 2009 12,29 Gabrielle tapaa vanhan ystävänsä, joka on köyhtynyt miehensä kuoleman seurauksena. Gabrielle miettii voiko niin käydä hänelle itselleenkin. Mike kosii Katherinea. Dave kuulee Jacksonin ja Susanin valeavioliitosta ja hälyttää maahanmuuttoviranomaiset, jotka palauttavat Jacksonin takaisin Kanadaan. Bree tajuaa, että erossa Orson saisi puolet hänen omaisuudestaan, joten hän yrittää piilottaa tavaroitaan, mutta Orson saa selville hänen juonensa. Tom haluaa mennä kasvojen kohotukseen, mutta Lynette ei pidä ajatuksesta.5x23 (110)  Verkko kiristyy / Everybody Says Don’t  17. toukokuuta 2009  19. lokakuuta 2009 13,96 Gabrielle on kauhuissaan, kun hän menee perheineen sukujuhliin, jossa Carlos on ottamassa huolettavakseen sukulaistyttönsä Ana Solisin. Lynette ei ole innoissaan, kun Tom haluaa lähteä collegeen opiskelemaan kiinaa. Bree kertoo Orsonille haluavansa eron, joka kuitenkin alkaa uhkailemaan Breeta ja kiristää heidät pysymään vielä yhdessä. Poliisit pääsevät Daven jäljille. Dave aloittaa lopullisen kostonsa ja vie Susanin ja MJ:n retkelle.5x24 (111)  Hääkellot / If It’s Only In Your Head  17. toukokuuta 2009  26. lokakuuta 2009 13,96 Lynette saa tietää odottavansa kaksosia. Carlosin siskontyttö muuttaa Soliseille, mutta Gabylla on vaikeuksia sopeutua asiaan. Bree ja Karl lähentyvät. Mike ja Katherine ovat menossa naimisiin Vegasissa, mutta Mike lähtee auttamaan Susania ja MJ:tä, koska saa tietää Daven ilkeän suunnitelman: Daven vaimo ja lapsi kuolivat Miken ja Susanin autokolarissa, ja nyt Dave haluaa kostaa. Kauden lopussa siirrytään kahden kuukauden päähän häihin, joissa Mike on sulhanen, mutta kuka on morsian? Susan, Katherine vai joku muu?
 Lähteet 

Luokka:Täydelliset naiset -tuotantokaudet
pl:Gotowe na wszystko#Seria piąta